Nakon pucnjave u Tucsonu pozivi na ublažavanje retorike i partijskog razilaženja!
Nije jasno da li je 22 godišnjak iz Arizone, Jared Loughner motiviran anti-vladinom retorikom ili grupama koje propagiraju mržnju.
Zastupnica Giffords je prošlog marta glasala za kontroverznu reformu zdravstva. Federalni zvaničnici kažu da je ona bila medju 10 demokratskih kongresmena koji su uznemiravani zbog podrške novom zakonu. Osumnjičeni za ubistvo šest osoba i teško ranjavanje članice američkog kongresa u Tucsonu u Arizoni, Jarad Loughner jučer je pred federalnim sudom optužen za ubistvo. U medjuvremenu, Amerika je minutom šutnje odala poštovanje žrtvama pucnjave. Predsjednik Barac Obama, kako je najavljeno iz Bijele kuće, sutra će u Tucsonu biti prisutan na komemoraciji žrtvama, a očekuje se da će se susresti i sa porodicama ubijenih i ranjenih. Američki državni sekretar Hillary Clinton, govoreći u Abu Dhabiju, je napadača u Tucsonu nazvala ekstremistom. Predsjedavajući Zastupničkog doma John Boehner je rekao da su planirana glasanja u ovoj sedmici odgodjena, a guvernerka Arizone Jan Brewer da je država u stanju dubokog bola i tuge. Predsjednik Barack Obama je jučer predvodio minutu šutnje kojom je Amerika odala poštovanje ubijenim i ranjenim u Tucsonu, u Arizoni. Nedaleko od Bijele kuće, na stotine uposlenika Kongresa okupilo se na stepenicama Capitola kako bi odali poštovanje teško ranjenoj demokratskoj zastupnici, Gabrielli Giffords i drugim žrtvama napada, medju kojima je devetogodišnja djevojčica, suradnik Giffordsove i federalni sudija. Medju onima koji su polagali cvijeće u podnožju Capitola bio je i Antonio Valenzuela, koji je odrastao u Tcsonu, a sada radi u Washingtonu: "To je velika tregdija i osjećamo se jako loše, teško je shvatiti da neko može uraditi tako nešto, posbeno u mom rodnom gradu." Zastave na Capitolu i drugim javnim zgradama ove sedmice će ostati spuštene na pola koplja u počast ubijenim. Usljedili su i pozivi iz obje političke partije da se ublaži retorika i partijsko razilaženje. Na to je pozvala zastupnica iz Washington D.C.-a, Eleanora Holmes Norton: "Mislim da je to jasna poruka da treba ohladiti retoriku." U medjuvremenu, 22 godišnjak iz Arizone, Jared Loughner, osumnjičen za oružani napad na 20 ljudi u pokušaju da ubije američku zastupnicu se pojavio pred sudom. On je optužen za ubistvo šest ljudi i ranjavanje 14 drugih. U subotu je zastupnica Giffords imala susret sa biračima kada je pogodjena u glavu. Devetogodišnja djevojčica, rodjena 11. septembra 2001., takodjer je ubijena. Još nije jasno da li je napadač motiviran anti-vladinom retorikom ili grupama koje propagiraju mržnju i nasilje. Lječnici u bolnici su optimistični kada je riječ o ranjenim, uključujući i zastupnicu Giffords. Dr. Michael Lemole je rekao da je dio njene lobanje otklonjen kako bi se ublažilo oticanje, i pritisak na mozak: "Kriza još nije prošla. Oticanje, ponekad, može potrajati tri do pet dana, ili se povećati svakim danom, ali mi za sada ne vidimo povećanje i malo smo optimističniji." Zastupnica Giffords je prošlog marta glasala za kontroverznu reformu zdravstva. Federalni zvaničnici kažu da je ona bila medju 10 demokratskih kongresmena koji su uznemiravani zbog podrške novom zakonu. Zastupnica Allyson Schwartz iz Pennsylvanije je primila prijetnju smrću i osumnjičeni je uhapšen. "Bio je to telefonski poziv. On je rekao da će doći da nas ubije, da on ima pištolj i da će to uraditi. Mi smo to shavtili ozbiljnim i policija je to primila veoma ozbiljno", rekla je zastupnica Schwartz. Mjere sigurnosti unutar i oko američkog kongresa su pojačane, i razgovara se o novim sigurnosnim mjerama. Zvaničnici sigurnosti nastoje poboljšati zaštitu članovima kongresa dok se susreću sa svojim biračima, kao što je radila Giffords u trenutku kada je napadnuta.